
AKMENĖS RAJONO VIETOS VEIKLOS GRUPĖ

Kudirkos g. 27, Naujoji Akmenė, LT-85145

Įm. Kodas 300052135

Akmenės r. VVG Valdybos posėdžio
PROTOKOLAS  

2026 m. rugpjūčio 31 d. Nr.  77
Akmenė

Valdybos posėdis vyko: (nuotoliniu būdu naudojant vaizdo konferencijų ir pokalbių platformą Microsoft Teams) įvyko 2026 m. rugpjūčio 31 d. 13 val.

Dalyvavo VVG valdybos nariai: Mindaugas Čekanauskas (pilietinė visuomenė), Dainora Skėrienė (pilietinė visuomenė), Vasaris Gutauskas (pilietinė visuomenė),  Vytautas Juozapavčisiu (pilietinė visuomenė), Jovita Jankauskienė (pilietinė visuomenė), Tomas Dumsevičius (verslo atstovas), Aurelijus Urniežius (verslo atstovas), Gabrielė Pilybienė (verslo atstovas), Arminas Kupstys (verslo atstovas), Gražina Gauronskienė (valdžios atstovė), Monika Kateivaitė-Dvariškė (valdžios atstovė).
Viso 11 valdybos nariai iš 11. Kvorumas yra.

VVG administracija: projekto vadovė Aida Rubel.
POSĖDŽIO DARBOTVARKĖ:

1. Dėl administracijos darbuotojų darbo užmokesčio.
Bendru sutarimu posėdžio pirmininke patvirtinta Gražina Gauronskienė, posėdžio sekretore patvirtinta projekto vadovė Aida Rubel.

1. Dėl administracijos darbuotojų darbo užmokesčio.

A. Rubel padėkojo valdybos nariams Tomui Dumsevičiui ir Monikai Kateivaitei-Dvariškei už pagalbą perkraustant VVG administracijos biuro baldus, įrangą ir bylas į naujas patalpas. Nuo rugsėjo mėnesio pradžios VVG būstinės patalpos yra Akmenės rajono Švietimo pagalbos tarnybos pastate, esančiame adresu Vytauto g. 3, Naujoji Akmenė.

A. Rubel valdybos narius informavo, kad nuo 2026 m. rugpjūčio 3 d. Roberta Norbutė išėjo į nėštumo ir vaiko gimdymo atostogas.

G. Gauronskienė pasiūlė, kad atsižvelgiant į VVG administracijos situaciją ir projekto vadovei Aidai Rubel padidėjusį darbo krūvį, atlikti projekto vadovės darbo užmokesčio perskaičiavimą. Atsižvelgiant į Lietuvos Respublikos Žemės ūkio ministro 2023 m. sausio 6 d. įsakymą Nr. 3D-4 (suvestinė redakcija nuo 2025-03-13) ir padidėjusį darbo krūvį Akmenės r. VVG administracijos projekto vadovei, nuo 2026-09-01 numatyti nustatyti pareiginės algos koeficientą 1,5, dirbant 1 etatu. Atlyginimą mokėti iš Akmenės rajono vietos veiklos grupės 2023–2029 m. vietos plėtros strategijos administravimo lėšų. 
VPS vykdytojos darbuotojams darbo užmokestis gali būti padidintas atsižvelgiant į VPS vykdytojos darbuotojo VPS administravimo patirtį, už kiekvienus paskesnius darbo metus, skaičiuojant nuo 2019 m. sausio 1 d., skiriant (nuosekliai) po 1 proc. pareiginės algos. Administravimui skirtų lėšų pakanka, projekto vadovės sukaupta VPS administravimo patirtis virš 17 metų, todėl siūloma projekto vadovei priskaičiuoti nustatyto proc. pareiginės algos dydžio priedą už stažą, už kiekvienus paskesnius darbo metus skiriant (nuosekliai) po 1 proc. pareiginės algos nuo 2019 m. A. Rubel pažymėjo, kad VVG administracijos sudėtis priklausys nuo darbo krūvio ir tempo, ir esant poreikiui bus ieškoma kito darbuotojo ir atitinkamai perskaičiuojami darbo užmokesčio dydžiai ir jiems taikomi koeficientai.

Atsižvelgdami į pasikeitusią VVG administracijos situaciją valdybos nariai pritarė siūlymui.
Balsavo: „už“- 11, „prieš“ – 0, „susilaikė“ – 0.
NUTARTA: 
Nuo 2026 m. rugsėjo 1 d. Aidai Rubel dirbant projekto vadove 1 etatu nustatyti 1,5  pareiginės algos koeficientą, bei priskaičiuoti nustatyto proc. pareiginės algos dydžio priedą už stažą, už kiekvienus paskesnius darbo metus skiriant (nuosekliai) po 1 proc. pareiginės algos nuo 2019 m. Atlyginimą mokėti iš Akmenės rajono vietos veiklos grupės 2023–2029 m. vietos plėtros strategijos administravimo lėšų. 
Posėdžio pirmininkė                                                                       Gražina Gauronskienė
Posėdžio sekretorė                                                                          Aida Rubel
